Musium Lambung Mangkurat

Musium Lambung Mangkurat adalah sabuting musium paropinsi Kalimantan Salatan nang baandak di kuta Banjarbaru, Kalimantan Salatan. 

Musium nangini tadiri matan anam ruangan yaitu ruang sajarah, ruang kabudayaan, ruang karamik, ruang lukisan dan ruang tamporer. Ngaran musium ngini asalnya matan ngaran tokoh hikayat Banjar. Bangunan nang panambaian didiriakan oleh pamarintah Walanda di Banjarmasin rahatan tahun 1907. Musium nangini sudah babarapa kali baganti ngaran. Musium ini dibaiki lawan dirasmiakan ulang lawan Manteri Pandidikan Kabudayaan banjar nang bangaran Daoed Joesoef rahatan 10 Januari 1979 lawan dibari ngaran Musium Lambung Mangkurat. 
 Sajarah Musium Lambung Mangkurat 
Musium Nagri Provinsi Kalimantan Selatan “Lambung Mangkurat” marupakan musium nang rahat awalnya bangaran Musium Borneo. Musium Borneo didiriakan lawan Pamarintah Balanda pada tahun 1907. Imbah pamarintahan baganti menjadi Pamarintahan Japang, musium gin tunti baubah manjadi Musium Kalimantan, nang didiriakan rahat 22 Desember 1955. Rahat tahun 1967 musium kembali baubah ngaran manjadi Musium Banjar. Musium Lambung Mangkurat mulai didiriakan batahap sajak 1974 lawan biaya DIP Paroyek Palita (Paroyek Rahabilitasi lawan Parluasan Musium Kalimantan). Areal tanah musium marupakan sumbangan Matan Pamarintah Provinsi Kalimantan Selatan Nang dikuatakan lawan SK. Walikota Nomor 070/II-2-Pem/77 Tanggal 27 Juni 1977 saluas 1,5 Ha. Musium nangini dirasmiakan lawan Manteri Pandidikan lawan Kabudayaan Dr. Daoed Joesoef rahat 10 Januari 1979. 

 Jujuhutan 
Tumbung:Musium di Indunisia
Tumbung:Musium di Kalimantan
Tumbung:Paninggalan sajarah
Tumbung:Musium di Kalimantan Salatan